turjo4nis/wikipedia-bn-dump-20250701 huggingface dataset:
আবু মুসা দ্বীপ

আবু মুসা দ্বীপ ( ; )  হরমুজ প্রণালির একেবার কাছেই অবস্থিত একটি ক্ষুদ্র দ্বীপ। এ দ্বীপটির কৌশলগত গুরুত্ব অপরিসীম। কারণ এ দ্বীপ হচ্ছে ধনী উপসাগরীয় কয়েকটি দেশের প্রবেশদ্বার হিসেবে পরিচিত। দ্বীপটির মালিকানা নিয়ে সংযুক্ত আরব আমিরাত ও ইরানের মধ্যে মতবিরোধ রয়েছে।১৯৭১ সালে শারজাহতে অনুষ্ঠিত এক সমঝোতা বৈঠকে শারজাহ চুক্তির মাধ্যমে ইরান এর অধিকাংশ এলাকার ওপর নিয়ন্ত্রণ প্রতিষ্ঠা করে। কিন্তু পরবর্তীতে দ্বীপের পাশবর্তী লেসার টম্ব এবং গ্রেটার টম্ব অঞ্চল দুইটি দখল করে। কয়েক বছর পূর্বে ইরান যোষণা দেয় যে, ইরানই হচ্ছে আবু মূসা দ্বীপ একমাত্র স্বত্বাধিকারী। ইরান এই দ্বীপকে একটি সামরিক ঘাঁটি হিসেবে ব্যবহার করছে এবং হরমুজ প্রণালীর উপর নজর রাখতে সক্ষম হচ্ছে। তবে ইরান একতরফাভাবে এ দ্বীপের মালিকানা দাবি করে আসছে।

আরও দেখুন 
 দ্বীপ
 নিঝুম দ্বীপ
 সেন্ট মার্টিন্‌স দ্বীপ
 দক্ষিণ তালপট্টি দ্বীপ

তথ্যসূত্র

আরো পড়ুন

বহিঃসংযোগ 

 History, description, map of Abu Musa and nearby islands( 2009-10-24)
 History of Abu Musa and The Tunbs
 UAE Interact Abu Musa News
 Abu Musa's military garrison
 Dispute between Iran and Sharjah
 Report of the International symposium on Modern Boundaries of Iran - Problems and practices of Iranian boundaries , Pirouz Mojtahed-Zadeh, 10/15/02

ইরানের দ্বীপ
বিতর্কিত দ্বীপ
বিরোধপূর্ণ দ্বীপ
পারস্য উপসাগরের দ্বীপ
লম্বা পাখনার সাপ বাইন

লম্বা পাখনার সাপ বাইন (), (বৈজ্ঞানিক নাম: Pisodonophis cancrivorus) হচ্ছে সাপ বাইন পরিবারের একটি বাইন মাছের প্রজাতি। এটিকে জন রিচার্ডসন ১৮৪৮ সালে বর্ণনা করেন।

বর্ণনা
লম্বা পাখনার সাপ বাইনের দেহ প্রায় চোঙাকৃতির এবং পশ্চাতে কিছুটা চাপা। এদের জিহ্বা আছে এবং তুণ্ড সুচালো।

বিস্তৃতি
গ্রীষ্মমণ্ডলীয় সমুদ্রে দেখা যায়। এছাড়া ইন্দো-প্রশান্ত মহাসাগর, লোহিত সাগর, পূর্ব আফ্রিকা থেকে ফ্রান্স পলিনেশিয়া, ওগাসাওয়ারা দ্বীপসমূহের উত্তরে, অস্ট্রেলিয়ার দক্ষিণে এবং বাংলাদেশে এদের পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এ মাছ বাজারে পাওয়া যায়। নদীর মোহনায়, উপকূলীয় এলাকার জলাশয়ে পাওয়া যায়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাইন
১৮৪৮-এ বর্ণিত প্রাণী
বাংলাদেশের মাছ
অস্ট্রেলিয়ার মাছ
আফ্রিকার মাছ
প্রশান্ত মহাসাগরের মাছ
ক্যারি প্যাকার

ক্যারি ফ্রান্সিস বুলমোর প্যাকার, এসি (; জন্ম: ১৭ ডিসেম্বর, ১৯৩৭ - মৃত্যু: ২৬ ডিসেম্বর, ২০০৫) নিউ সাউথ ওয়েলসের সিডনিতে জন্মগ্রহণকারী অস্ট্রেলিয়ার প্রচারমাধ্যমের ধনকুবের ছিলেন। প্যাকারের পরিবার নাইন টেলিভিশন নেটওয়ার্ক ও অস্ট্রেলিয়ার শীর্ষস্থানীয় অস্ট্রেলিয়ান কনসোলিডেটেড প্রেসকে নিয়ন্ত্রণ করতো। পরবর্তীকালে এগুলো পাবলিসিং ও ব্রডকাস্টিং লিমিটেডের (পিবিএল) সাথে একীভূত হয়।

প্রারম্ভিক জীবন 
ক্যারি ফ্রান্সিস বুলমোর প্যাকার নাম নিয়ে ১৭ ডিসেম্বর, ১৯৩৭ তারিখে ক্যারি প্যাকার জন্মগ্রহণ করেন। তার বাবা স্যার ফ্রাঙ্ক প্যাকার অস্ট্রেলীয় প্রচারমাধ্যমের স্বত্তাধিকারী ছিলেন। তিনি অস্ট্রেলিয়ান কনসোলিডেটেড প্রেস ও নাইন নেটওয়ার্ক পরিচালনা করতেন। মা গ্রেটেল বুলমোর স্কটিশ রাগবি ইউনিয়নের খেলোয়াড় হার্বার্ট বুলমোরের কন্যা ছিলেন। ক্লাইড প্যাকার নামে তার এক বড় ভাই ছিল। বিদ্যালয় জীবনে মুষ্টিযুদ্ধ, ক্রিকেট ও রাগবিসহ অনেক ধরনের খেলায় অংশ নিয়েছেন কেরি।

কর্মজীবন 
তার ব্যক্তিত্ব, সম্পদ, জুয়াখেলা, ব্যয়বহুল ব্যবসায়িক সাম্রাজ্য প্রতিষ্ঠার জন্য পরিচিত হয়ে আছেন। অস্ট্রেলিয়ার বাইরে বিশ্ব সিরিজ ক্রিকেট প্রতিযোগিতা আয়োজনের জন্য তিনি সুপরিচিত। প্রায়শঃই অস্ট্রেলিয়ান টেক্সেশন অফিস ও কস্টিগান রয়্যাল কমিশনের সাথে ব্যক্তি সংঘাতে জড়িয়ে পড়তেন।

১৯৭৪ সালে তার বাবা মৃত্যুবরণ করলে প্রায় ১০০ মিলিয়ন ডলার সম্পত্তি প্যাকার পান। ১৯৭২ সালে তার বাবা ও বড় ভাই মৃত্যুবরণ করেন। মৃত্যুকালীন সময়ে প্যাকার অস্ট্রেলিয়ার সর্বাপেক্ষা ধনী ব্যক্তি ও সর্বাপেক্ষা প্রভাবশালী ব্যক্তি ছিলেন। ২০০৪ সালে সাপ্তাহিক সাপ্তাহিক বিজনেস রিভিউ প্যাকারের সর্বমোট সম্পদ ৬.৫ বিলিয়ন অস্ট্রেলীয় ডলার নিরূপণ করে।

২৬ ডিসেম্বর, ২০০৫ তারিখে ৬৮ বছর বয়সে নিউ সাউথ ওয়েলসের সিডনিতে ক্যারি প্যাকারের দেহাবসান ঘটে।

তথ্যসূত্র

আরও পড়ুন

বহিঃসংযোগ 

 Publishing and Broadcasting Limited
 Australian Consolidated Press
 Kerry Packer media profile
 
 1970s interview on Packer's childhood
 Kerry Francis Bullmore Packer, tycoon and transformer of cricket, died on 26 December, aged 68, Obituary, The Economist, (5 Jan 2006) - Retrieved 13 Jan 2012.

১৯৩৭-এ জন্ম
২০০৫-এ মৃত্যু
অস্ট্রেলীয় ক্রিকেট প্রশাসক
অস্ট্রেলীয় বিলিওনিয়ার
অস্ট্রেলীয় ব্যবসায়ী ব্যক্তিত্ব
নাইন নেটওয়ার্ক
বিশ্ব সিরিজ ক্রিকেট
২০শ শতাব্দীর জনহিতৈষী
ইংরেজ বংশোদ্ভূত অস্ট্রেলীয় ব্যক্তি
অস্ট্রেলীয় প্রজাতন্ত্রবাদী
স্পোর্ট অস্ট্রেলিয়া হল অব ফেমে প্রবেশকারী
জার্মেইন গ্রিয়ার

জার্মেইন গ্রিয়ার (জন্মঃ ২৯ জানুয়ারী, ১৯৩৯) অস্ট্রেলিয়ার একজন তাত্ত্বিক, শিক্ষাবিদ ও সাংবাদিক যিনি বিংশ শতাব্দীর শেষার্ধের একজন প্রধান নারীবাদী কণ্ঠ হিসাবে পরিগণিত। তিনি বর্তমানে ওয়ারউইক বিশ্ববিদ্যালয়ের ইয়োরোপিয়ান গ্রাজুয়েট স্কুলে ইংরেজি সাহিত্য ও তুলনামূলক গবেষণায় এমেরিটাস অধ্যাপক হিসাবে কর্মরত।

গ্রিয়ারের বিতর্কিত বই দ্য ফিমেইর ইউনাখ (ইং: The Female Eunuch) ১৯৭০ খ্রিষ্টাব্দে আন্তর্জাতিক বেস্টসেলার হয় এবং তার তোষণ এবং বিরোধী মত তৈরি হয়। তিনি আরও অনেক বই লিখেন, যার মধ্যে আছে Sex and Destiny: The Politics of Human Fertility (১৯৮৪); The Change: Women, Ageing and the Menopause (১৯৯১); The Whole Woman (১৯৯৯) এবং Shakespeare's Wife (২০০৭)।

জন্ম ও ক্যারিয়ার
গ্রিয়ারের জন্ম অস্ট্রেলিয়ার মেলবোর্ন শহরে ১৯৩৯ খ্রিষ্টাব্দে । ১৯৭২ খ্রিষ্টাব্দে গ্রিয়ার মার্কসবাদের প্রতি অনুরক্ত হয়ে পড়েন।. গ্রিয়ার সিডনি বিশ্ববিদ্যালয়ে প্রভাষক হিসাবে শিক্ষকতা শুরু করেন, যেখানে তিনি ১৯৬৩ খ্রিষ্টাব্দে রোমান্টিক কবিতায় প্রথম শ্রেণীতে এমএ পাশ করেন। তার থিসিসের বিষয় ছিল The Development of Byron's Satiric Mode। এক বছর পরে তার থিসিস কমনওয়েলথ বৃত্তি লাভ করে।

তথ্যসূত্র

বহিঃসংযোগ

Biography at The Encyclopedia of Women & Leadership in Twentieth Century Australia 
On Rage: Video of Germaine Greer delivering keynote address at Melbourne Writers Festival on SlowTV
Philm Freax: Germaine Greer, "A Groupie in Women's Lib" Interview for Rolling Stone by Robert Greenfield.
Biography at the European Graduate School

অসম্পূর্ণ
নারীবাদ
১৯৩৯-এ জন্ম
কেমব্রিজ বিশ্ববিদ্যালয়ের প্রাক্তন শিক্ষার্থী
২০শ শতাব্দীর নাস্তিক
২১শ শতাব্দীর নাস্তিক
নাস্তিক নারীবাদী
ইংল্যান্ডে অস্ট্রেলীয় প্রবাসী
নারীবাদ অধ্যয়ন পণ্ডিত
প্রাক্তন রোমান ক্যাথলিক
জীবিত ব্যক্তি
মেলবোর্ন বিশ্ববিদ্যালয়ের প্রাক্তন শিক্ষার্থী
সিডনি বিশ্ববিদ্যালয়ের প্রাক্তন শিক্ষার্থী
অস্ট্রেলীয় প্রাবন্ধিক
রজার হার্পার

রজার অ্যান্ড্রু হার্পার (; জন্ম: ১৭ মার্চ, ১৯৬৩) গায়ানার জর্জটাউন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলেছেন।

রজার হার্পার অল-রাউন্ডার হিসেবেই দলে ভূমিকা রেখেছেন। ডানহাতে ব্যাট করার পাশাপাশি ডানহাতে অফ ব্রেক বোলিং করতেন তিনি। ১৯৮৩ থেকে ১৯৯৬ পর্যন্ত সর্বমোট ১৩ বছর আন্তর্জাতিক ক্রিকেট অঙ্গনে আধিপত্য বিস্তার করেছেন। পরবর্তীকালে তাকে অবিশ্বাস্য ফিল্ডার হিসেবে আখ্যায়িত করা হয়েছিল।

খেলোয়াড়ী জীবন 
সমগ্র খেলোয়াড়ী জীবনে দুই শতাধিক প্রথম-শ্রেণীর ক্রিকেট খেলায় অংশ নিয়েছেন। তার টেস্ট বোলিং গড় ২৮.০৬ যা ল্যান্স গিবসের চেয়েও শ্রেয়তর। কমপক্ষে ২৫ টেস্ট উইকেট লাভকারী ওয়েস্ট ইন্ডিয়ান স্পিনারদের মধ্যে তিনিই শীর্ষস্থান দখল করেছেন।

১৯৯৬ সালের ক্রিকেট বিশ্বকাপে তিনি তার সেরা বোলিং করেছিলেন। দক্ষিণ আফ্রিকার বিপক্ষে অনুষ্ঠিত কোয়ার্টার ফাইনালে ৪৭ রানে ৪ উইকেট পেয়ে ওয়েস্ট ইন্ডিজকে খেলার নিয়ন্ত্রণে এনেছিল।

অবসর 
আন্তর্জাতিক ক্রিকেট থেকে অবসর নেয়ার পর ২০০০ থেকে ২০০৩ সাল মেয়াদে ওয়েস্ট ইন্ডিজ দলের কোচ মনোনীত হন। এরপর ২০০৫ সালে ওয়েস্ট ইন্ডিজ যুব দলের ব্যবস্থাপকের দায়িত্ব পান। ২০০৫ সালের ডিসেম্বরের শেষদিকে ক্রিকেট কেনিয়ার পক্ষ থেকে তাকে কেনিয়া ক্রিকেট দলের দায়িত্ব নেয়ার প্রস্তাব দেয়া হয়। অন্তর্বর্তীকালীন কোচ মুদাসসর নজরের পরিবর্তে তার এ দায়িত্বভার জানুয়ারি, ২০০৬ সালে আনুষ্ঠানিকভাবে ঘোষণা করা হয়। এ প্রসঙ্গে হারপার বলেছিলেন যে, কোচের দায়িত্বে ফিরে আসায় তিনি সত্যিকার অর্থেই আনন্দিত যা ক্রিকেটের উচ্চ পর্যায়ের সাথে সম্পৃক্ত।

তথ্যসূত্র

বহিঃসংযোগ 
 
 

১৯৬৩-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজ ক্রিকেট দলের কোচ
কেনিয়া জাতীয় ক্রিকেট দলের কোচ
গায়ানার ক্রিকেটার
গায়ানার ক্রিকেট কোচ
ডেমেরারার ক্রিকেটার
নর্দাম্পটনশায়ারের ক্রিকেটার
গায়ানি ক্রিকেটার
ওয়েস্ট ইন্ডিজ ক্রিকেট দলের অধিনায়ক
আফ্রো-গায়ানীয় ব্যক্তিত্ব
মার্কিন যুক্তরাষ্ট্র জাতীয় ক্রিকেট দলের কোচ
এম পার্কিনসন বিশ্ব একাদশের ক্রিকেটার
স্কারবোরা উৎসব সভাপতি একাদশের ক্রিকেটার
ডি. বি. ক্লোজ একাদশের ক্রিকেটার
বারমুডা জাতীয় ক্রিকেট দল

বারমুডা ক্রিকেট দল ক্রিকেট খেলায় উত্তর আটলান্টিক মহাসাগরীয় দ্বীপরাষ্ট্র বারমুডার প্রতিনিধিত্বকারী জাতীয় ক্রিকেট-দল। বারমুডা ক্রিকেট বোর্ড কর্তৃক দলটি পরিচালিত হচ্ছে। ১৯৬৬ সালে ক্রিকেটের প্রধান সংস্থা আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। সহযোগী ও অনুমোদনলাভকারী সদস্যদের জন্য নির্ধারিত আইসিসি ট্রফি যা বর্তমানে আইসিসি বিশ্বকাপ বাছাইপর্ব নামে পরিচিত প্রতিযোগিতার ৮টি আসরের সবগুলোতেই দলটি অংশগ্রহণ করেছে। তন্মধ্যে ১৯৮২ সালে দলটি স্মরণীয় সাফল্য রেখে রানার্স আপ হয়। ২০০৫ সালের প্রতিযোগিতায় চতুর্থ স্থান দখল করে ২০০৭ সালে প্রথমবারের মতো বিশ্বকাপের মূল পর্বে খেলার যোগ্যতা লাভ করে। কিন্তু গ্রুপ-পর্বের প্রত্যেকটি খেলাতেই তারা পরাজিত হয়। তন্মধ্যে বিশ্বকাপ ক্রিকেটের ইতিহাসে সর্ববৃহৎ ব্যবধানে ভারতের কাছে পরাজিত হয়।

ইতিহাস 
৩০ আগস্ট, ১৮৪৪ তারিখে বারমুডায় আনুষ্ঠানিকভাবে প্রথম ক্রিকেট খেলা অনুষ্ঠিত হয়েছে বলে জানা যায়। এক বছর পরই বারমুডা ক্রিকেট ক্লাব প্রতিষ্ঠিত হয়। এ ক্লাব প্রতিষ্ঠায় স্থানীয় অধিবাসীসহ ব্রিটিশ সৈনিকদের সহযোগিতার প্রয়োজন পড়ে। ঊনবিংশ শতকের শেষদিকে ফিলাডেলফিয়া থেকে আগত আমেরিকান প্রতিপক্ষের বিপক্ষে কয়েকটি আন্তর্জাতিক খেলা অনুষ্ঠিত হয়। কিন্তু প্রথম বিশ্বযুদ্ধের পর ক্রিকেট খেলার উপযোগী পরিবেশ ও শক্তিমত্তা অনেকাংশেই এ দ্বীপ রাষ্ট্রটির খর্ব হয়ে যায়। বারমুডার ক্রিকেট মৌসুমে বার্ষিকভিত্তিতে কাপ ম্যাচের আয়োজন করা হয় যাতে দ্বীপের দু’টি শীর্ষস্থানীয় ক্লাব দল সমারসেট ও সেন্ট জর্জেস অংশগ্রহণ করে থাকে। ১৯০২ সালে সর্বপ্রথম এটি অনুষ্ঠিত হয়। দু’টি সাধারণ ছুটির দিনে উৎসব-আমেজের পরিবেশে খেলাটি হয়ে থাকে। কেবলমাত্র ১৯৩৩ সালে স্যার জুলিয়েন কানের নেতৃত্বাধীন দল পাঁচ-খেলায় অংশ নিতে বিদেশ সফর করে।

প্রতিযোগিতায় অংশগ্রহণের ইতিহাস

বিশ্বকাপ 
 ১৯৭৫ - ২০০৩ : যোগ্যতা অর্জন করেনি।
 ২০০৭: গ্রুপ-পর্বে অংশগ্রহণ
 ২০১১: যোগ্যতা অর্জন করেনি।

আইসিসি বিশ্ব টুয়েন্টি২০ বাছাইপর্ব 
২০১৩: ১৪শ স্থান

বিশ্ব ক্রিকেট লীগ 
২০০৭ প্রথম বিভাগ: ৬ষ্ঠ স্থান
২০১১ দ্বিতীয় বিভাগ: ৬ষ্ঠ স্থান
২০১৩ তৃতীয় বিভাগ: ৪র্থ স্থান
২০১৪ তৃতীয় বিভাগ: যোগ্যতা অর্জন

আইসিসি আন্তঃমহাদেশীয় কাপ 
২০০৪: প্রথম রাউন্ড
২০০৫: সেমি-ফাইনাল
২০০৬: প্রথম রাউন্ড
২০০৭-০৮: ৮ম স্থান
২০০৯-১০ (ইন্টারকন্টিনেন্টাল শিল্ড): ৪র্থ স্থান

বিশ্বকাপ বাছাইপর্ব 
১৯৭৯: সেমি-ফাইনাল
১৯৮২: রানার্স আপ
১৯৮৬: ৪র্থ স্থান
১৯৯০: প্লেট প্রতিযোগিতা
১৯৯৪: ৪র্থ স্থান
১৯৯৭: প্লেট প্রতিযোগিতা জয়ী (৯ম স্থান)
২০০১: ৯ম স্থান
২০০৫: ৪র্থ স্থান
২০০৯: ৯ম স্থান

আইসিসি আমেরিকাজ চ্যাম্পিয়নশীপ 
২০০০: রানার্স আপ
২০০২: ৪র্থ স্থান
২০০৪: ৩য় স্থান
 ২০০৬: জয়ী (প্রথম বিভাগ)
২০০৮: ২য় স্থান (প্রথম বিভাগ)
 ২০১০: ৩য় স্থান (প্রথম বিভাগ)

তথ্যসূত্র

বহিঃসংযোগ 

Official website – Online schedule, Statistics
Cricinfo page on Bermuda
CricketArchive index page for Bermuda

বারমুদায় ক্রিকেট
জাতীয় ক্রিকেট দল
বারমুদার জাতীয় ক্রীড়া দল
আন্তর্জাতিক ক্রিকেটে বারমুদা
গাজীপুর ইউনিয়ন, হাইমচর

গাজীপুর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

আয়তন 
গাজীপুর ইউনিয়নের আয়তন ২,৭৮৯ একর।

জনসংখ্যার উপাত্ত 
২০১১ সালের পরিসংখ্যান অনুযায়ী গাজীপুর ইউনিয়নের জনসংখ্যা ৩,৬২৯ জন। এর মধ্যে পুরুষ ১,৯০১ জন এবং মহিলা ১,৭২৮ জন। মোট পরিবার ৬৩৭টি।

অবস্থান ও সীমানা 
হাইমচর উপজেলার উত্তর-পশ্চিমাংশে গাজীপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২০ কিলোমিটার। এ ইউনিয়নের দক্ষিণে নীলকমল ইউনিয়ন ও আলগী দুর্গাপুর দক্ষিণ ইউনিয়ন, পূর্বে আলগী দুর্গাপুর উত্তর ইউনিয়ন, উত্তরে চাঁদপুর সদর উপজেলার হানারচর ইউনিয়ন এবং পশ্চিমে মেঘনা নদী ও চাঁদপুর সদর উপজেলার ইব্রাহিমপুর ইউনিয়ন অবস্থিত।

প্রশাসনিক কাঠামো 
গাজীপুর ইউনিয়ন হাইমচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
 গাজীপুর মনিপুর
 গাজীপুর কুতুবপুর
 গাজীপুর বাজাপ্তি

শিক্ষা ব্যবস্থা 
২০১১ সালের পরিসংখ্যান অনুযায়ী গাজীপুর ইউনিয়নের সাক্ষরতার হার ৩৭.১%। এ ইউনিয়নে ২টি মাদ্রাসা, ১টি প্রাথমিক বিদ্যালয় ও ২টি আনন্দ স্কুল রয়েছে।

শিক্ষা প্রতিষ্ঠান

যোগাযোগ ব্যবস্থা 
উপজেলা সদর থেকে গাজীপুর ইউনিয়নে যোগাযোগের প্রধান মাধ্যম নৌ-পরিবহন বা ইঞ্জিন চালিত নৌকা।

খাল ও নদী

হাট-বাজার

দর্শনীয় স্থান 
 মেঘনা নদী

উল্লেখযোগ্য ব্যক্তি

জনপ্রতিনিধি 
 বর্তমান চেয়ারম্যান: মোহাম্মদ হাবিবুর রহমান গাজী

চেয়ারম্যানগণের তালিকা

আরও দেখুন 
 হাইমচর উপজেলা
 হাইমচর থানা
 চাঁদপুর জেলা

তথ্যসূত্র

বহিঃসংযোগ 

হাইমচর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ব্রায়ান ম্যাকমিলান

ব্রায়ান মারভিন ম্যাকমিলান (জন্ম: ২২ ডিসেম্বর, ১৯৬৩) ওয়েলকোমে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলের সদস্য থাকাকালীন তিনি অল-রাউন্ডারের ভূমিকায় অবতীর্ণ হয়েছিলেন। দলে তিনি মূলতঃ ডানহাতি মিডিয়াম-পেস বোলার ও ডানহাতি ব্যাটসম্যান হিসেবে পরিচিত ছিলেন।

প্রারম্ভিক জীবন 
১৯৮৪-৮৫ থেকে ১৯৮৮-৯৯ মৌসুম পর্যন্ত ঘরোয়া ক্রিকেটে ট্রান্সভাল দলের প্রতিনিধিত্ব করেন। এরপর ১৯৮৯-৯০ মৌসুম থেকে ১৯৯৯-২০০০ মৌসুমে অবসরের পূর্ব পর্যন্ত ওয়েস্টার্ন প্রভিন্সে খেলেন। ১৯৮৬ মৌসুমে কাউন্টি ক্রিকেটে ওয়ারউইকশায়ারের পক্ষে খেলেন।

ওয়েলকোমে জন্মগ্রহণ করলেও তার শৈশবকাল অতিক্রান্ত হয় দক্ষিণ আফ্রিকার কার্লেটনভিলে এলাকায়। ডারবান বিশ্ববিদ্যালয়ে শিক্ষকতা পেশায় রয়েছেন তিনি। এছাড়াও কেপটাউনের একটি অফিস অটোমেশন ফার্মের প্রধানের দায়িত্ব পালন করছেন।

খেলোয়াড়ী জীবন 
নভেম্বর, ১৯৯২ সালে ম্যাকমিলানের টেস্ট অভিষেক ঘটে। বিশ বছরের অধিককাল আন্তর্জাতিক ক্রিকেট খেলা থেকে নির্বাসন শেষে দক্ষিণ আফ্রিকা টেস্ট ক্রিকেটে প্রত্যাবর্তনের প্রথম খেলায় ডারবানে ভারতের বিপক্ষে তার এই অংশগ্রহণ। ১৯৯১ সালে দক্ষিণ আফ্রিকান দলের বিশ্ব ক্রিকেটে পুণঃঅন্তর্ভুক্তিতে তিনি দলের প্রধান সদস্য হিসেবে ছিলেন। এছাড়াও, দক্ষিণ আফ্রিকার টেস্ট ক্রিকেটের ইতিহাসে আউটফিল্ডার হিসেবে শীর্ষস্থানীয় স্লিপ ফিল্ডারসহ টেস্টপ্রতি সর্বোচ্চসংখ্যক ক্যাচ পান। সমগ্র খেলোয়াড়ী জীবনে ১৯৯১ থেকে ১৯৯৮ সময়কালের মধ্যে জাতীয় দলের পক্ষে তিনি ৩৮ টেস্ট ও ৭৮টি একদিনের আন্তর্জাতিকে অংশ নিয়েছেন।

সম্মাননা 
১৯৯০-এর দশকের মধ্যবর্তী সময়কালে তাকে ক্রিকেট বিশ্বের অন্যতম সেরা অল-রাউন্ডার হিসেবে গণ্য করা হতো। ১৯৯১ ও ১৯৯৬ সালে তিনি সাউথ আফ্রিকান ক্রিকেট এ্যানুয়েল ক্রিকেটার অব দি ইয়ার পুরস্কার লাভ করেন।

তথ্যসূত্র

বহিঃসংযোগ 
 Cricinfo page on Brian McMillan

দক্ষিণ আফ্রিকান ক্রিকেটার
১৯৬৩-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
গটেংয়ের ক্রিকেটার
ওয়েস্টার্ন প্রভিন্সের ক্রিকেটার
ওয়ারউইকশায়ারের ক্রিকেটার
দক্ষিণ আফ্রিকান ক্রিকেট কোচ
ধরলা নদী

ধরলা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক ধরলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৯।

প্রবাহ
উৎপত্তিস্থল হিমালয়ে জলঢাকা বা শিংগিমারি নামে পরিচিত নদীটি পশ্চিম বঙ্গের জলপাইগুড়ি ও কোচবিহারের মধ্য দিয়ে প্রবাহিত হয়ে লালমনিরহাট জেলার,  পাটগ্রাম দিয়ে বাংলাদেশে প্রবেশ করেছে। প্রবেশের পর নদীটি পাটগ্রাম থানার কাছে পুনরায় ভারতে প্রবেশ করে পূর্বদিকে প্রবাহিত হয়েছে এবং অকস্মাৎ বাঁক নিয়ে  কুড়িগ্রাম জেলা দিয়ে বাংলাদেশে প্রবেশ করে। বাংলাদেশ-ভারতের এই আন্তঃসীমান্ত নদীটি জলঢাকা নদীর সাথে মিলিত হয়ে মুলত ধরলা  নামেই কুড়িগ্রামের কাছে ব্রহ্মপুত্র নদে মিশেছে।

বিবরণ
বাংলাদেশ অংশে ধরলার দৈর্ঘ্য ৭৫ কিলোমিটার। এর গড় গভীরতা ১২ ফুট বা ৩.৭ মিটার এবং কুড়িগ্রামে সর্বোচ্চ গভীরতা ৩৯ ফুট বা  ১২ মিটার। উত্তরবঙ্গের সবচেয়ে দীর্ঘ সড়ক সেতুটি এই নদীর উপর অবস্থিত। ৯৫০ মিটার দৈর্ঘ্যবিশিষ্ট পিসি গার্ডার সেতুটি ২য় ধরলা সেতু/শেখ হাসিনা ধরলা সেতু নামে ২০১৮ সালে চালু হয়।

উপনদী
ফুলবাড়ী থানার উপর দিয়ে প্রবাহিত নীলকুমার নামে ধরলার একটি উপনদী রয়েছে।

নদীভাঙ্গন
২০০৭ সালে ধরলা নদী ও যমুনা নদীর ভাঙ্গনে কুড়িগ্রামের ৭ কিলোমিটার দীর্ঘ বন্যা নিয়ন্ত্রণ বাঁধের ২ কিলোমিটার নদীগর্ভে বিলীন হয়ে যায়। এতে তিনটি মসজিদ, দুইটি মন্দির, একটি মাদ্রাসা, একটি প্রাথমিক বিদ্যালয় এবং ফসলসহ আবাদযোগ্য জমি নদীগর্ভে হারিয়ে যায়। এতে তিন হাজারের অধিক মানুষ গৃহহীন হয়ে পড়ে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 পশ্চিমবঙ্গের নদীর তালিকা
আন্তঃসীমান্ত নদী
জলঢাকা নদী

তথ্যসূত্র

বহিঃসংযোগ
 

বাংলাদেশের নদী
পশ্চিমবঙ্গের নদী
এশিয়ার আন্তর্জাতিক নদী
কুড়িগ্রাম জেলার নদী
রংপুর বিভাগের নদী
২০১৪-১৫ ইংল্যান্ড ক্রিকেট দলের শ্রীলঙ্কা সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ২১ নভেম্বর থেকে ১৬ ডিসেম্বর, ২০১৪ তারিখ পর্যন্ত শ্রীলঙ্কা সফর করে। সফরকারী দলটি শ্রীলঙ্কা ক্রিকেট দলের বিপক্ষে সাতটি একদিনের আন্তর্জাতিকে প্রতিদ্বন্দ্বিতা করে। এটিই প্রথম শ্রীলঙ্কা দলের সাত-খেলার ওডিআই সিরিজ। স্বাগতিক শ্রীলঙ্কা ক্রিকেট দল ৫-২ ব্যবধানে সিরিজ জয় করে।

মাহেলা জয়াবর্ধনে নিজ দেশে শেষ আন্তর্জাতিক ক্রিকেটে অংশগ্রহণ করেন। অন্যদিকে, কুমার সাঙ্গাকারা স্বদেশে সর্বশেষ একদিনের আন্তর্জাতিকে অংশ নেন। তিনি ২০১৫ সালের ক্রিকেট বিশ্বকাপের পর অবসর গ্রহণ করবেন।

দলের সদস্য

প্রস্তুতিমূলক খেলা

একদিনের: শ্রীলঙ্কা এ-দল বনাম ইংল্যান্ড একাদশ

একদিনের: শ্রীলঙ্কা এ-দল বনাম ইংল্যান্ড একাদশ

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

৭ম ওডিআই

তথ্যসূত্র

বহিঃসংযোগ 
 cricinfo

২০১৪-এ ইংরেজ ক্রিকেট
২০১৪-এ শ্রীলঙ্কান ক্রিকেট
ইংল্যান্ড ক্রিকেট দলের শ্রীলঙ্কা সফর
২০১৪–১৫ আন্তর্জাতিক ক্রিকেট প্রতিযোগিতা
২০০০-০১ থেকে শ্রীলঙ্কার ক্রিকেট মৌসুম
তারাকান্দা উপজেলা

তারাকান্দা উপজেলা বাংলাদেশের ময়মনসিংহ জেলার অন্তর্গত একটি উপজেলা।

ইতিহাস 

উপজেলাটি ২০১৩  সালে  ৩ জানুয়ারি প্রতিষ্ঠিত হয়। এর আগে এটি ফুলপুর উপজেলার অধীন একটি থানা ছিল যা ১৯ মে, ১৯৯৯ ইং তারিখে প্রতিষ্ঠিত হয়। উত্তর ময়মনসিংহে মরা খড়িয়া নদীর তীরে ময়মনসিংহ-ফুলপুর পাকা রাস্তার পাশে তারাকান্দা উপজেলা সদরের অবস্থান। তারাকান্দা উপজেলার আয়তন ৫৮৯ বর্গ কিলোমিটার। বর্তমানে এ উপজেলা ১০ টি ইউনিয়ন নিয়ে গঠিত।

ভৌগোলিক পরিচিতি 
তারাকান্দা উপজেলার ভৌগোলিক অবস্থান উত্তর অক্ষাংশের ২৪°৯৫' এবং ৯০°৩৫' পূর্ব। রাংসা নদীর তীরে এ উপজেলা অবস্থিত। এ উপজেলার উত্তরে ফুলপুর উপজেলা, হালুয়াঘাট উপজেলা ও ধোবাউড়া উপজেলা, দক্ষিণে ময়মনসিংহ সদর উপজেলা, পূর্বে গৌরীপুর উপজেলা,পশ্চিমে শেরপুর জেলার নকলা উপজেলা। এই উপজেলার উল্লেখযোগ্য খাল হচ্ছে- কংশ খাল।

প্রশাসনিক এলাকা 
তারাকান্দা উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তারাকান্দা থানার আওতাধীন।

ইউনিয়নসমূহ:
 ১নং তারাকান্দা
 ২নং বানিহালা
 ৩নং কাকনী
 ৪নং গালাগাঁও
 ৫নং বালিখাঁ
 ৬নং ঢাকুয়া
 ৭নং রামপুর
 ৮নং কামারিয়া
 ৯নং কামারগাঁও
 ১০নং বিসকা

শিক্ষা ব্যবস্থা
উপজেলায় ১১টি কলেজ, ৭৩টি মাধ্যমিক বিদ্যালয়, ১১৩টি সরকারি প্রাথমিক বিদ্যালয় রয়েছে।

শিক্ষাপ্রতিষ্ঠান

কলেজ 

 সরকারী বঙ্গবন্ধু ডিগ্রি কলেজ
 ফজলুল হক চৌধুরী মহিলা কলেজ
 এইচ এ ডিজিটাল স্কুল এন্ড কলেজ
 শেখ মুজিব কলেজ
চান্দপুর ডিগ্রি কলেজ

মাদ্রাসা 

 কুটুরাগাঁও ইউসুফিয়া ফাজিল মাদ্রাসা।
ভাটিয়াপাড়া দাখিল মাদ্রাসা 
কাগচর আব্দুল্লাহ নাসির ওমর দাখিল মাদ্রাসা
তিলাটিয়া দাখিল মাদ্রাসা
শর্ষিনাবাদ কামিল মাদ্রাসা
রাজ দারিকেল দাখিল মাদ্রাসা

মাধ্যমিক বিদ্যালয় 

 তারাকান্দা বহুমুখী উচ্চ বিদ্যালয়
 পঙ্গুয়াই উমেদ আলী উচ্চ বিদ্যালয় 
 তালদিঘী উচ্চ বিদ্যালয়
 কাকনী মডেল একাডেমি
 বকশিমুল উচ্চ বিদ্যালয় ও কলেজ
 গোপালপুর উচ্চ বিদ্যালয়
 তারাকান্দা রেসিডেন্সিয়াল মডেল স্কুল
 চরপাড়া উচ্চ বিদ্যালয়
 চাড়িয়া বালিকা উচ্চ বিদ্যালয়
 বাট্টা মিলন বহুমূখী উচ্চ বিদ্যালয়
 চাড়িয়া উচ্চ বিদ্যালয়
 গালাগাঁও উচ্চ বিদ্যালয়
 বাট্টাবাট পাড়া উচ্চ বিদ্যালয়
 আশ্বিয়া উচ্চ বিদ্যালয়
চান্দপুর উচ্চ বিদ্যালয়
 বিসকা আনির উদ্দিন নিম্ন মাধ্যমিক বিদ্যালয়
 ঢাকির কান্দা হাবিবুর রহমান উচ্চ বিদ্যালয়

প্রাথমিক বিদ্যালয়ের তালিকা

১) কাগচর মনোরঞ্জন ভৌমিক সরকারি প্রাথমিক বিদ্যালয়

২) বিসকা সরকারি প্রাথমিক বিদ্যালয়

৩) মেছেড়া সরকারি প্রাথমিক বিদ্যালয়

৪) চান্দপুর সরকারি প্রাথমিক বিদ্যালয়

৫) লালমা সরকারি প্রাথমিক বিদ্যালয়

দর্শনীয় স্থান 

 হলোই বিল
 আইলী বিল
 কৈলাকুঁড়ি বিল
 সোয়াই নদী
 হালমারা বিল

অর্থনীতি

উল্লেখযোগ্য ব্যক্তিত্ব 
 শরীফ আহমেদ, বাংলাদেশের একজন রাজনীতিবিদ, গৃহায়ন ও গণপূর্ত প্রতিমন্ত্রী
 এম শামসুল হক, ভাষা সৈনিক, রাজনীতিবিদ ও মুক্তিযুদ্ধের সংগঠক যিনি (একুশে পদক প্রাপ্ত)
 আবুল ফাতাহ মুহাম্মদ ইয়াহইয়া, ইসলামি পণ্ডিত ও লেখক
 শহিদুল্লাহ ফরায়জী- গীতিকার ও সুরকার।,
 রফিকুল ইসলাম তাওহিদ- গীতিকার ও সাহিত্যিক।

বিবিধ 
পত্র পত্রিকা
মাসিক কালের আলো, মাসিক নবদিগন্ত, পাক্ষিক তারাকান্দা, দৈনিক সকালের দুনিয়া।

আরও দেখুন 
 ময়মনসিংহ জেলা
 ময়মনসিংহ বিভাগ
 বাংলাদেশের উপজেলাসমূহ

তথ্যসূত্র

বহিঃসংযোগ
 তারাকান্দা উপজেলা - জাতীয় তথ্য বাতায়ন

তারাকান্দা উপজেলা
ময়মনসিংহ জেলার উপজেলা
লিখন

লিখন বা লেখা হলো যোগাযোগের একটা মাধ্যম যা চিহ্ন বা প্রতীকের সাহায্যে ভাষার প্রতিনিধিত্ব করে। প্রায় সব ভাষায় কথ্যভাষা বা বক্তব্যের পরিপূরক  হিসেবে লিখন প্রচলিত হলেও লিখন মুলত ভাষা নয় ভাষিক প্রযুক্তি। লিখন, ভাষিক সংঘটনের অন্যান্য উপাদান যেমন অভিধান , ব্যাকরণ ও শব্দার্থবিদ্যা ছাড়াও একটি নিদির্ষ্ট ভাষার চিহ্ন বা প্রতীকের সাহায্যে প্রনীত আনুষ্ঠানিক বর্ণমালার উপরও নির্ভর করে থাকে।
লিখনের ফলাফলকে পাঠ্য বা টেক্সট এবং যিনি লিখনের প্রাপক বা যিনি লিখাটি পাঠ করেন তাকে পাঠক বলা হয়। বিভিন্ন প্রকাশনা, গল্প, চিঠিপত্র এবং দিনলিপি লেখার  প্রণোদনা হিসেবে অন্তর্ভুক্ত এছাড়াও লিখন গণমাধ্যম এবং আইনি ব্যবস্থা গঠনের মাধ্যমে ইতিহাস ও জ্ঞান প্রচারে  সহায়ক ভূমিকা পালন করছে ।

মানব সভ্যতার উষালগ্নে লিখনের উন্নয়ন ঘটে প্রধানত রাষ্ট্রশাসনসংক্রান্ত জরুরি কার্যাবলি যেমন তথ্যের আদান-প্রদান , আর্থিক হিসাব-নিকাশ নির্বাহ , আইন-কানুন প্রণয়ন এবং ইতিহাস সংরক্ষণের প্রয়োজনে । আনুমানিক খ্রিষ্টপূর্ব চার'শ বছর আগে মেসোপটেমিয়ায় বাণিজ্যিক ও প্রশাসনিক জটিলতা মানুষের স্মৃতিশক্তি ছাড়িয়ে যাওয়ার উপক্রম হলে লিখনের স্থায়ী সংরক্ষণ ও পুনর্বার উপস্থাপণ ক্ষমতার দরুন লিখন প্রক্রিয়ার প্রতি নির্ভরশীলতা দ্রুত বেড়ে যায়।প্রাচীন মিশর ও মেসোআমেরিকায় রাজনৈতিকভাবে অপরিহার্য ঘটনা, ঐতিহাসিক ও পরিবেশগত উল্লেখযোগ্য ঘটনার কালানুক্রমিক বর্ণনার প্রয়োজনে লিখনের বিকাশ ঘটে।

আরো দেখুন
যোগাযোগ
লিখন পদ্ধতি
সাংবাদিকতা
বুস্ট্রফেডন
চারুলিপি
সহযোগিতামূলক লিখন
পঠনবিকার
প্রবন্ধ
ভাষাবিজ্ঞান
সাক্ষরতা
সাহিত্য সমালোচনা
সাহিত্য
পাণ্ডুলিপি
লিখনবিধি
পেন্সিল
মুদ্রণ
প্রকাশনা
ওয়ার্ড প্রসেসর
লেখক
লেখকের বন্ধ্যাত্ব

তথ্যসূত্র

বহিঃসংযোগ

 Language, Writing and Alphabet: An Interview with Christophe Rico Damqatum 3 (2007)

লিখন
অবাচনিক যোগাযোগ
ভাষা
লিখন পদ্ধতি
লিখিত যোগাযোগ
মানব যোগাযোগ
আচরণ
এসপার মামি

এসপার মামি (Mami the Psychic) '' হল একটি মাঙ্গা ম্যাজিকাল গার্ল সিরিজ। যেটি লিখেছেন ফুজিকো এফ. ফুজিও। এসপার মামি সিরিজটি ১৯৮৮ সালের আনিমে চলচ্চিত্রের পরে এটি আনিমে সিরিজে পরিণত হয়।

কাহিনীসংক্ষেপ 
মামি সাকুরা একজন সাধারণ জুনিয়র হাই স্কুলের ছাত্রী ছিলেন, কিন্তু তিনি অতিপ্রাকৃত ক্ষমতা অর্জন করেছিলেন। তার ক্ষমতা ব্যবহার করে এবং তার শৈশবের বন্ধু, কাজুও তাকাহাটার সাহায্যে, তিনি রহস্যময় ঘটনাগুলির সমাধান করেন। যখন তিনি বুঝতে পারেন যে কারও সাহায্যের প্রয়োজন, তখন তিনি "টেলিপোর্টেশন গান" (একটি হৃদয়-আকৃতির ব্রোচ তাকাওটা ডিজাইন) ব্যবহার করেন এবং সেখানে নিজেকে পরিবহন করেন। তারপরে তিনি টেলিকিনেসিস এবং টেলিপ্যাথির মতো তার মানসিক শক্তিগুলির সাথে সমস্যায় পড়া লোকদের রক্ষা করেন।

তথ্যসূত্র

বহিঃসংযোগ 
 

মাঙ্গা ধারাবাহিক
১৯৮৭-এ অভিষিক্ত অ্যানিমে টেলিভিশন ধারাবাহিক
মাঙ্গা ভিত্তিক অ্যানিমে ধারাবাহিক
মাঙ্গা ভিত্তিক অ্যানিমেটেড চলচ্চিত্র
শৌনেন মাঙ্গা